ഹിജാബ് ധരിച്ച് , മുഖം മറച്ച് ഫോട്ടോകള് പോലീസ് കോണ്സ്റ്റബിള് പോസ്റ്റിലേക്കുള്ള ആയിരത്തോളം യുവതികളുടെ അപേക്ഷകള് തള്ളി കൊല്ക്കത്ത ഹിജാബ് ധരിച്ച ഫോട്ടോ വച്ച് പോലീസ് കോണ്സ്റ്റബിള് പോസ്റ്റിലേക്ക് അപേക്ഷ നല്കിയ ആയിരക്കണക്കിന് മുസ്ലീം പെണ്കുട്ടികളുടെ അപേക്ഷകള് പശ്ചിമ ബംഗാള് പോലീസ് റിക്രൂട്ട്മെന്റ് ബോര്ഡ് നിരസിച്ചു. മൂവായിരത്തോളം പേരാണ് ഇത്തരത്തില് ഹിജാബ് ധരിച്ചെടുത്ത ചിത്രങ്ങള് അപേക്ഷയ്ക്കൊപ്പം നല്കിയത് . ശിരോവസ്ത്രം ധരിക്കുന്നത് ഉള്പ്പെടെയുള്ള തെറ്റുകള് കാരണമാണ് അപേക്ഷ നിരസിച്ചതെന്ന് ബോര്ഡ് അധികൃതര് പറഞ്ഞു. ഫോട്ടോകളില് അപേക്ഷകരുടെ മുഖം ഒരു തരത്തിലും മറയ്ക്കരുതെന്ന് വെസ്റ്റ് ബംഗാള് പോലീസ് റിക്രൂട്ട്മെന്റ് ബോര്ഡ് മാര്ഗ്ഗനിര്ദ്ദേശങ്ങളില് പറയുന്നുണ്ട് . മുഖംശിരോവസ്ത്രം, സണ്ഗ്ലാസ്ടിന്റഡ് ഗ്ലാസുകള് എന്നിവ ധരിച്ചതും , കണ്ണുകള് മൂടുന്നതുമായ ഫോട്ടോ സ്വീകരിക്കുന്നതല്ല എന്നാണ് മാര്ഗ്ഗനിര്ദേശത്തില് പറയുന്നത് . ഗ്രൂപ്പ് ഫോട്ടോയില് നിന്ന് എന്ലാര്ജ് ചെയ്യുന്ന ചിത്രങ്ങള് , സെല്ഫികള് എന്നിവയും സൂക്ഷ്മപരിശോധനയില് അനുവദനീയമല്ല. ഡബ്ല്യുബിപിആര്ബി സെപ്റ്റംബര് 26 ന് പ്രാഥമിക റിക്രൂട്ട്മെന്റ് പരീക്ഷ നടത്താനിരിക്കുകയാണ്. പരീക്ഷയ്ക്കുള്ള അഡ്മിറ്റ് കാര്ഡുകള് ഇതിനകം നല്കിയിട്ടുണ്ട്. അപേക്ഷകള് നിരസിക്കപ്പെട്ട ചില മുസ്ലീം പെണ്കുട്ടികള് ഹിജാബ് ധരിക്കുന്നത് അവരുടെ ഭരണഘടനാപരമായ അവകാശമാണെന്നാണ് പറയുന്നത് . പോലീസ് റിക്രൂട്ട്മെന്റ് ബോര്ഡ് മതപരമായ അവകാശങ്ങള് നഷ്ടപ്പെടുത്തുന്നുവെന്നാണ് ഇവര് പറയുന്നത് .